text: Skader tvang cykelrytter ind i politik
  08 marts 2013 kl. 17.36
  En af cykelsportens største talenter Niki Østergaard er tvunget til at stoppe som cykelrytter på grund af skader. I stedet er han gået ind i politik.
  At den 25-årige horsensianer i fremtiden ikke skal cykle til toppen på internationale bjerge bliver beklaget af cykelsports-entusiaster.
  Til gengæld er de glade hos de konservative.
  Niki Østergaard stiller nemlig op for de konservative i Horsens til kommunalvalget i november.
  